Söngkonan og fyrrum meðlimur kvennasveitarinnar Pussycat Dolls , Nicole Scherzinger , hefur verið ráðin í hlutverk Penny , í endurgerð ABC sjónvarpsstöðvarinnar á hinni rómuðu rómantísku gamanmynd , Í djörfum dansi , eða Dirty Dancing , eins og hún heitir á frummálinu . Deadline kvikmyndavefurinn segir að hún muni þar með bætast í hóp með leikurum sem fyrir eru í myndinni , þeim Abigail Breslin , sem leikur Baby , og Coles Prattes sem leikur Johnny . Í upprunalegu myndinni fóru Jennifer Grey og Patrick Swayze með hlutverk Baby og Johnny . Eins og aðdáendur upprunalegu myndarinnar vita þá er Penny , upphaflega leikin af Cynthia Rhodes , fyrrum dansfélagi Johnny , en Baby kemur í hennar stað í dansinum , þegar Penny fer í fóstureyðingu , sem Baby hjálpar til við með því að útvega peninga fyrir aðgerðinni . Hin þriggja tíma sjónvarpsmynd mun notast við sama tímabil og notað var í upprunalegu myndinni , sjöunda áratug síðustu aldar , þegar Baby , sem er í sumarfríi , hittir Johnny , sem vinnur sem danskennari á sumarleyfisstaðnum . Scherzinger hefur leikið í sjónvarpsþáttum eins og How I Met Your Mother og Wizards of Waverly Place . Hún á einnig í viðræðum um að endurtaka hlutverk sitt sem Grizabelle í uppsetningu á söngleiknum Cats eftir Andrew Lloyd Webber , á Broadway , en Scherziner fékk tilnefningu til Olviver verðlauna fyrir leik sinn í söngleiknum á sínum tíma .